open-index/open-wikipedia-markdown huggingface dataset:
הרעלת מתנול

**הרעלת מתנול** היא מצב שבו הגוף סובל מהרעלה הנובעת מצריכת מתנול. מתנול הוא נוזל חסר צבע, דליק, המשמש בעיקר כנוזל למניעת קפיאה ולדלק. המתנול מצוי בשימוש גם בתעשיית הפלסטיק והוא הכוהל הפשוט ביותר. המתנול רעיל במיוחד למערכת העצבים. הרעלת מתנול קלה אינה שונה מזו של אלכוהול רגיל, ועלולה לגרום לקוארדינציה לקויה, כאבי בטן, בחילות, הקאות, ריח ספציפי מהנשימה ואיבוד הכרה. עם זאת, הרעלת מתנול חמורה עשויה להשפיע לטווח ארוך ולגרום לעיוורון, אי ספיקת כליות ואף למוות.

## תסמינים
התסמינים הראשוניים של הרעלת מתנול הם דיכוי של מערכת העצבים המרכזית, כאב ראש, סחרחורת, בחילה, חוסר קואורדינציה ובלבול. כמויות גדולות מספיק עלולות לגרום אף לאובדן הכרה ולמוות. במהלך 10 ל-30 השעות לאחר החשיפה הראשונית, לאחר שהתסמינים הראשוניים חולפים, יסבול המטופל מקבוצת תסמינים שניוניים. תסמינים אלה עלולים לכלול טשטוש או אובדן מוחלט של הראייה, חמצת ודימומים של גרעין הפוטמן - סיבוך לא נפוץ אך חמור. התסמינים הללו נובעים מהצטברות כמויות רעילות של פורמט בדם ועלולים להחמיר עד למוות המטופל, עקב כשל נשימתי. בבדיקה פיזית ייתכן שתימצא טכיפנאה, בבדיקת עיניים ייתכן שיתגלו אישונים מורחבים עם היפרמיה של הדיסק האופטי וכן בצקת של הרשתית. התסמינים הראשוניים של חשיפה למתנול בדרך כלל חמורים פחות מאלה של בליעת כמות דומה של אתנול.

## גורמים
הרעלת מתנול נגרמת בדרך כלל משתיית אלכוהול תעשייתי מפוגל המכיל 5% מתנול. כדי להתחמק מתשלום מס גבוה על אלכוהול לשתייה ארגוני פשיעה רוכשים בזול אלכוהול תעשייתי המכיל 5% מתנול ומעבירים אותו לבקבוקי שתייה חריפה. חלק מההרעלות נגרמות כתוצאה משתיית נוזל המשמש לרחיצת חלונות המכונית, בין אם בשוגג או במכוון במטרה להתאבד. במקרים נדירים תיתכן הרעלה עקב חשיפה של העור למתנול או שאיפת אדי מתנול. המתנול הוא חומר בעל רמת רעילות גבוהה לבני אדם. בליעת כמות קטנה של 10 מ"ל מתנול הופכת בתהליך מטבוליזציה לחומצה פורמית, אשר עלולה לגרום לעיוורון לצמיתות על ידי הרס של עצב הראייה. 15 מ"ל של החומר עלולים לגרום אף למוות, אם כי המנה הקטלנית היא בדרך כלל 100 מ"ל (כלומר, 1-2 מ"ל של מתנול טהור לקילוגרם של משקל גוף). פרט לרעילות של החומר עצמו למערכת העצבים המרכזית (בדומה להרעלת אתנול) מתנול רעיל בשל תוצרי הפירוק שלו בגוף. בכבד, המתנול מתחמצן לפורמלדהיד (פורמלין) על ידי האנזים אלכוהול דהידרוגנז, בהמשך הפורמלדהיד מתחמצן לחומצה פורמית. בעלי חיים שאין להם את האנזים אינם מורעלים ממתנול.

## טיפול
ניתן לטפל בהרעלת מתנול בעזרת פומפיזול, או לחלופין, אם זה אינו זמין, אתנול. שתי התרופות מפחיתות את פעילות האלכוהול דהידרוגנאז עם המתנול באמצעות עיכוב תחרותי. אתנול, הרכיב הפעיל במשקאות אלכוהוליים, פועל כמעכב תחרותי על ידי קשירה יעילה יותר של אנזים הדהידרוגנז בכבד, וכך חוסם את הקשירה של מתנול אל האנזים. מתנול מופרש מהכליות מבלי שיהפוך למטבוליטים רעילים במיוחד, פורמלדהיד וחומצה פורמית. במקום זאת, אלכוהול דהידרוגנז הופך את האתנול לאצטלדהיד – מולקולה אורגנית הרבה פחות רעילה.

טיפולים אפשריים נוספים כוללים שימוש בסודה לשתייה לטיפול בחמצת מטבולית וכן המודיאליזה בשילוב עם דיאליזה לצורך סילוק המתנול והפורמט מהדם. כמו כן ניתן לתת למטופל חומצה פולית לשיפור תהליך המטבוליזם של פורמט. טיפול בשלב מוקדם מגביר את הסיכויים לתוצאות טובות.

## ראו גם
*פרשת האלכוהול המזויף (2018)
*השפעות בטווח קצר של אלכוהול

## קישורים חיצוניים
* ויקירפואה/ איגוד רופאי המשפחה בישראל/ אתנול - Ethanol
* אתר משרד הבריאות / הסכנות שבשתיית אלכוהול מזויף
* 

## הערות שוליים

קטגוריה:טוקסיקולוגיה
The Happiest Days of Our Lives

**The Happiest Days of Our Lives** הוא שיר של להקת פינק פלויד, שנכלל באלבום The Wall בשנת 1979.

## הרכבה
השיר הוא בערך דקה ו-46 שניות באורכו, ומתחיל עם 24 שניות של אפקט קולי של מסוק, ואחריו מנהל בית הספר צועק (במסוק) "You! Yes, you! Stand still, laddie!" בביצוע רוג'ר ווטרס. הקול המוביל של ווטרס בעל הד הפוך. הכלי המוביל הוא גיטרה חשמלית עם אפקט של דיליי.

## עלילה
The Wall מספר את סיפורו של פינק, כוכב רוק ממורמר ומנוכר בנסיגה מהחברה ומערכות יחסים אישיות. "The Happiest Days of Our Lives" נוגע בילדות של פינק, הלומד בבית ספר המנוהל על ידי מורים קפדניים ולעיתים קרובות אלימים, אשר מתייחסים לתלמידים בבוז.

לדברי ווטרס, המילים היו השתקפות של זמנו השלילי בבית הספר .

## סיקורים
בסיקור שנעשה לשיר נכתב כי הוא ״הקדמה מעולה״ לחלק השני של Another Brick in the Wall, וכן שהוא ״הקטע המוזיקלי הטוב ביותר״ של ווטרס. כמו כן, צוין שם שמדובר ב״אחד משירי הרוק המושמעים ביותר ברדיו האמריקאי בארבעים השנים האחרונות״.

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
קטגוריה:שירים על בית ספר
קטגוריה:שירים על מחנכים
טופול (מיקרונזיה)

**טופול** (באנגלית: **Tofol**) היא עיירה במיקרונזיה.

## גאוגרפיה
העיירה ממוקמת על החוף הצפון-מזרחי של האי קוסראה. כ-6.5 ק"מ מטופול נמצא נמל התעופה הבין-לאומי של קוסראה . העיירה נמצאת כ-565 ק"מ מבירת מיקרונזיה פליקיר.

## אקלים
הטמפרטורה הממוצעת היא 15 מעלות צלזיוס. החודש הכי חם הוא מרץ (24 מעלות צלזיוס). החודש הכי קר הוא ינואר (0 מעלות צלזיוס). כמות המשקעים הממוצעת היא 4,319 מילימטרים בשנה. חודש יולי הוא החודש שיש בו הכי הרבה גשם (515 מ"מ גשם), וחודש מרץ הוא החודש שיש בו הכי פחות גשם (262 מ"מ גשם).

## חינוך ותרבות
בנוסף לשלטונות הפוליטיים והמשפטיים במדינה, לטופול יש בית ספר תיכון, בית חולים, מוזיאון ומשרד תיירות של קוסרא. ספריית רוז מקוולונג היא חלק ממתחם בית הספר התיכון והיא כוללת אוסף מעניין של עבודות ייחוס על מיקרונזיה וממנה, כמו גם מסמכים ממשלתיים.

## הערות שוליים

קטגוריה:מיקרונזיה: ערים
קטגוריה:ערי חוף
דונה דיקסון

**דונה לין דיקסון** (באנגלית: **Donna Lynn Dixon**; נולדה ב-20 ביולי 1957) היא שחקנית ודוגמנית אמריקאית.

## ביוגרפיה
דיקסון נולדה באלכסנדריה שבווירג'יניה, ארצות הברית. ב-1975 סיימה תיכון, והחלה ללמוד באוניברסיטת ג'ורג' וושינגטון אך לאחר מכן עזבה את הלימודים, היא החלה בקריירת דוגמנות ונבחרה ל"מיס וירג'יניה" 1976, והתמודדה בתחרות מיס ארצות הברית באותה שנה. היא גם נבחרה ל"מיס וושינגטון הבירה", בתחרות הבוחרת את נציגת ארצות הברית למיס עולם.

ב-1981 הופיעה בשני פרקים של ספינת האהבה.

מ-1980 ועד 1982 שיחקה את מושא אהבתו של טום הנקס בקומדיית המצבים "Bosom Buddies".

ב-1983 שיחקה בסרט "דוקטור דטרויט" שם הכירה את בעלה לעתיד דן אקרויד, באותה שנה שיחקה גם בסרט "אזור הדמדומים: הסרט" המבוסס על הסדרה באותו שם.

ב-1992 הופיעה בסרט עולמו של ויין, ב-1995 שיחקה בפרק של הסדרה נני.

ב-1983 נישאה לדן אקרויד ולהם שלוש בנות.

## קישורים חיצוניים

קטגוריה:אמריקאים ילידי וירג'יניה
קטגוריה:אלכסנדריה (וירג'יניה): אישים
קטגוריה:זוכות מיס וירג'יניה ארצות הברית
קטגוריה:שחקניות אמריקאיות
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
עונת 2016/2017 בליגת העל הקטרית

**עונת 2016/2017 בליגת העל הקטרית** הייתה העונה ה-44 של ליגת העל הקטרית, והזוכה באליפות בעונה זו הייתה לחוויאה.

## הקבוצות המשתתפות

## טבלת הליגה

## קישורים חיצוניים
* 
* STARS LEAGUE

קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:עונות בליגת העל הקטרית
קטגוריה:2016 באסיה
קטגוריה:2017 באסיה
Kirya

***Kirya*** (בעברית: **קריה**) הוא אלבומה החמישה עשר של הזמרת-יוצרת הישראלית עפרה חזה. האלבום יצא לאור ב-25 בפברואר 1992, על ידי חברות התקליטים וורנר מיוזיק גרופ ואיסט ווסט רקורדס. מתוך האלבום יצאו הסינגלים: "Daw Da Hiya" ו-"Innocent – A Requiem for Refugees".

האלבום היה מועמד לפרס גראמי בקטגוריית - "אלבום מוזיקת העולם הטוב ביותר". בדומה לשני תקליטיה הבינלאומיים הקודמים, הופץ אלבום זה בישראל על ידי חברת "הד ארצי", חברת התקליטים שהפיצה גם את רוב אלבומיה הישראלים לאורך שנות ה-80.

## רקע והפקה
האלבום "Desert Wind" אמנם זכה להצלחה רבה, אך חזה ואלוני חשו מיצוי עם הפופ האתני. סיבוב ההופעות שליווה את האלבום "Desert Wind" והעיבוד האקוסטי שלו עודד את חזה ואלוני להתקרב יותר למוזיקת עולם תוך שילוב כלי נגינה אתניים כפי שהתבטא היטב באלבום זה.

את האלבום הפיקה עפרה חזה עצמה, ביחד עם בצלאל אלוני ודון וואז. וואז פגש את חזה בפסטיבל המוזיקה בטוקיו בשנת 1989, התרשם ממנה וקיווה כי בעתיד יוכל לשתף איתה פעולה.

AllMusic סקרו את האלבום בחיוב, והעניקו לו ציון של שלושה כוכבי זהב מתוך חמישה בסך הכל. רובי סטאף מ-AllMusic אמר על האלבום כי "באלבום עפרה חזה חוזרת לסגנון אשר אפיין את אלבומה שירי תימן".

השיר "Daw Da Hiya" הוא שיתוף פעולה בין עפרה חזה לזמר האמריקאי איגי פופ. השיר יצא כסינגל ולווה בווידאו קליפ מלא. בנוסף הופק ווידאו קליפ לשיר "Innocent – A Requiem For Refugees".

השיר "Trains Of No Return" הוא שיר תגובה של חזה להכחשת השואה ולאנטישמיות שאליה הייתה עדה במסעותיה באירופה.

לגרסת האלבום שנדפסה באיטליה נוסף השיר "Today I'll Pray" שנכתב לקראת הופעתה של חזה בפסטיבל סן רמו 1991 שנערך בצל מלחמת המפרץ. השיר ברובו מושר באנגלית עם בתים בעברית ואיטלקית.

"Kirya" הוא האלבום האחרון של עפרה חזה שהופץ גם כתקליט במקביל להוצאתו הראשונה.

לאחר הוצאת האלבום, מיתנה חזה את הקריירה הבינלאומית שלה. בהמשך הוציאה את האלבום הישראלי "כל הנשמה" ורק בשנת 1997, לאחר 5 שנים מצאת אלבום בינ"ל זה, הוציאה את האלבום Ofra Haza, שהפך בדיעבד לאלבום האחרון שהוציאה בחייה.

## הצלחה
האלבום זכה להצלחה רבה כאשר הגיע בשיאו אל המקום ה-1 במצעד אלבומי מוזיקת העולם של הבילבורד. דבר זה הופך אותה לאמן הישראלי הראשון בהיסטוריה שעשה זאת. בנוסף לכך, זכה האלבום למועמדות בפרס גראמי בקטגוריית - "אלבום מוזיקה העולם הטוב ביותר", מה שהופך אותה לזמר הישראלי הראשון שהצליח לעשות זאת.

## רשימת רצועות

## מיקומי שיא

## קישורים חיצוניים

* Kirya באתר Discogs
* Kirya באתר AllMusic
* Kirya באתר Spotify
* Kirya באתר Apple Music

## הערות שוליים

קטגוריה:אלבומי עפרה חזה
קטגוריה:אלבומים באנגלית
קטגוריה:מוזיקת עולם
קטגוריה:אלבומי חברת איסט וסט רקורדס
קטגוריה:אלבומי חברת וורנר רקורדס
יעקב אבוקארא

רבי **יעקב אבוקארא** (נקרא גם **בוקרה**; ג אדר ב' תר"ג, 15 במרץ 1843 – ב' בטבת תש"א, 1 בינואר 1941) היה רב ומנהיג ציוני בתוניסיה. שמש כדיין בית הדין של יהודי תוניסיה ומשנת 1914 ועד פטירתו שימש כרב הראשי של קהילת יוצאי ליבורנו בתוניסיה (גראנה). בנו של רבי אליהו אבוקארא ממשפחת אבוקארא, ובן לשושלת רבנים שישמשו בהנהגה של קהילת יוצאי ליבורנו. אבוקארא נולד ופעל בעיר תוניס. ניקבר בבית הקברות בורג'ל. בשנת 1984 הועלו עצמותיו לישראל ונטמנו בהר הזיתים.

## פועלו
שימש כציר בקונגרס הציוני העשירי בשנת 1911, כנציג יהדות תוניסיה. הייתה זו הפעם הראשונה שיהודי תוניסיה יוצגו בקונגרס הציוני. יסד את האגודה הציונית "אגודת ציון" ביחד עם אלפרד ואלנסי ויוסף בראמי. ב 1914 הקים את האגודה הציונית "יושבת ציון" בגלל הרצון להקים אגודה ציונית עם אוריינטציה יותר דתית ברוח המזרחי. וזאת, כנראה בעקבות חילוקי דעות עם המייסדים האחרים של "אגודת ציון" שהיו משכילים. אגודת "יושבת ציון שמה דגש על לימוד העברית.

פעל להבנה וקשרים בין הדתות וניהל קשרים עם הבישופ של תוניסיה. בשנת 1930 השתתף כנציג יהודי תוניסיה, ביחד עם הרב הראשי של קהילת התואנסה הרב יוסף גז, בקונגרס האויכריסטי הבינלאומי בעיר קרתגו. היה זה הקונגרס האוכריסטי הראשון שנערך על אדמת באפריקה. בעקיבות פעילותו זו קיבל מדליית הוכרה מהאפיפיור פיוס האחד עשר.

הוציא לאור את הספר "בן אברהם" שחיבר רבי אברהם אבוקרא. וכן את הספר "אסור והיתר" של רבנו ירוחם שכתב ידו היה בעיזבונו של רבי אברהם אבוקרא.

הדוברת ואשת התקשורת איילת פריש היא צאצאית שלו מצד אמה.

## חיבוריו
* "חידושים על התלמוד" - פרשנות על התלמוד בבלי.
* "ספר שם יעקב" - דרושים בסדר פרשיות השבוע מפרשת בראשית עד פרשת תרומה.
* "חסד ואמת" - דרשות והספדים.

## לקריאה נוספת
* יצחק אברהמי (הדיר),**פנקס הקהילה היהודית הפורטוגזית בתוניס 1710-1944**, לוד : אורות יהדות המגרב, תשנ"ז 1997
## קישורים חיצוניים
* , 
* 
* 
*חברי הוועד המרכזי של האגודה הציונית "יושבת ציון", תוניס, תוניסיה, 1917 - במרכז רבי יעקב אבוקארא
*משתתפי הקונגרס הבין-דתי, קרתגו. תוניסיה, 1930
* 
* 

## הערות שוליים

2019 01
קטגוריה:רבנים תוניסאים
קטגוריה:ילידי 1843
קטגוריה:נפטרים ב-1941
שי בשידור

**שי בשידור** הייתה תוכנית אירוח סאטירית ישראלית בהנחיית שי שטרן. התוכנית עלתה לשידור באוגוסט 2014 בערוץ עשר, והחל מ-18 בינואר 2019 עד ירידתה מהאוויר ב-19 במרץ 2021 שודרה ברשת 13.

## היסטוריה
באפריל 2013 עזב שי שטרן את ערוץ 2 ועבר לערוץ 10 שם התחיל להנחות תוכנית אירוח בשם "שי בשישי", שכללה 29 תוכניות. התוכנית צולמה בפני קהל, וכן שילבה כתבות שטח, בהן שטרן המשיך לעסוק בנושאים חברתיים שונים.

באוגוסט 2014 הוחלט להחזיר את התוכנית במתכונת מיוחדת בעקבות מבצע מבצע צוק איתן תחת השם "שי בשידור", כאשר בתוכנית מצולמת ללא קהל.

באוקטובר 2014 עלתה העונה השנייה של התוכנית ומאז שודרה ברצף כל יום שישי (למעט הפסקות קצרות בין עונה לעונה) בערוץ עשר.

בשנת 2015 החל אבי נוסבאום להגיש בה פינה קבועה, ובהמשך גם הדר לוי הגישה פינה קומית קבועה בתוכנית.

ב-4 בינואר 2019 שודרה התוכנית בפעם האחרונה בערוץ עשר והחל מ-18 בינואר 2019 משודרת העונה השישית בערוץ 13.

ב-21 בפברואר 2020 שודרה התוכנית האחרונה שצולמה באולפני "חדשות 13" שבגבעתיים. החל מ-28 בפברואר 2020 התוכניות מצולמות באולפני "רשת" שברמת החייל.

ב-19 במרץ 2021 שודרה התוכנית האחרונה, עקב מעבר שטרן לתאגיד השידור הישראלי.

## פרסים ומועמדויות

## קישורים חיצוניים

* 
* שי בשידור (עונות 1-5), בארכיון התוכניות של ערוץ עשר
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ עשר: תוכניות וסדרות
קטגוריה:רשת: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
מקט

**מקט** (בקזחית: **Мақат**; ברוסית: **Макат**) היא עיירה המשמשת מרכז מנהלי של נפת מקט הנמצאת במחוז אטיראו, קזחסטן.

## גאוגרפיה
מקט נמצאת כ-1,371 קילומטרים מאסטנה, בירת קזחסטן וכ-123 קילומטרים מאטיראו, בירת המחוז.

## אקלים
הטמפרטורה הממוצעת היא 10 מעלות צלזיוס. החודש הכי חם הוא יולי (32 מעלות צלזיוס). החודש הכי קר הוא ינואר (12- מעלות צלזיוס). כמות המשקעים הממוצעת היא 203 מילימטרים בשנה. חודש ינואר הוא החודש שיש בו הכי הרבה גשם (28 מ"מ גשם), וחודש אוקטובר הוא החודש שיש בו הכי פחות גשם (9 מ"מ גשם).

## תנועה ותחבורה
מקט נמצאת כ-5 קילומטרים מהכביש A27. נמצאים גם ליד העיירה תחנת הרכבת והקטר מחש'ק.

## כלכלה
מקט היא המרכז העיקרי של תעשיית חילוץ הנפט באזור. ישנם גם חנות לתיקון מכוניות ומפעל תפירה.

## הערות שוליים

קטגוריה:קזחסטן: ערים
כותרת ראשית (סרט)

**כותרת ראשית** (באנגלית: **The Front Page** בתרגום מילולי; "העמוד הקדמי") הוא סרט קולנוע אמריקאי מסוגת דרמה קומית שנכתב ובוים על ידי בילי ויילדר בשנת 1974. בסרט כיכבו ג'ק למון ווולטר מתאו והוא מבוסס על מחזה של בן הכט וצ'ארלס מקארתור באותו השם משנת 1928, אשר עורר השראה לסרטים רבים נוספים ולסדרות טלוויזיה.

## עלילה
כתב של העיתון "שיקגו אמריקן" הילדברנד "הילדי" ג'ונסון (ג'ק למון) עזב את עבודתו כדי להתחתן עם פגי גרנט (סוזן סרנדון) ולהתחיל בקריירה חדשה, כשהפושע ארל ויליאמס (אוסטין פנדלטון) נמלט מבית הסוהר לפני הוצאתו להורג. ארל מואשם בהריגת שוטר בשגגה. הקשר היחיד של ארל לקומוניזם הוא הכנת עוגיות מזל עם מסרים הדורשים את שחרורם של סאקו וונצטי, אך העיתונות הצהובה של שיקגו ציירה אותו כאיום מסוכן ממוסקבה. כתוצאה מכך, ההמונים להוטים לראותו מוצא להורג.

בזמן שהכתבים עמלים בסיקור המשפט, מתברר שארל כלל לא עזב את הכלא. והוא נכנס לחדר העיתונות של הכלא בזמן שהילדי לבדו נמצא שם. הילדי לא יכול לעמוד בפני הפיתוי בפני מה שיכול להיות הסקופ הגדול ביותר של הקריירה שלו. ובעידודו של עורך העיתון האסרטיבי, וולטר ברנס (וולטר מתאו), שמעוניין לשמור על הילדי בעבודה, מסקר עבורו את הסיפור. כל זה מתסכל את פגי, הלהוטה לתפוס את הרכבת לפילדלפיה ולהתחיל בחיים החדשים כפי שסוכם. כאשר ארל עומד להתגלות, מולי מאלוי (קרול ברנט), יצאנית ששוהה במקום אשר התיידדה עם ארל, יוצרת הסחת דעת על ידי קפיצה מהחלון בקומה השלישית.

כאשר ארל נתפס, הילדי ווולטר נעצרים על סיוע לחשוד נמלט, אבל משוחררים כאשר הם מגלים כי ראש העיר והשריף שתפו פעולה כדי להסתיר את החנינה שקיבל ארל ברגע האחרון על ידי המושל. וולטר מתעצבן על אובדן הכתב שלו ונותן לו את שעונו כמתנת פרידה. וכאשר הילדי ופגי עולים לרכבת בדרך להתחתן, וולטר מתקשר לתחנת הרכבת הבאה כדי לדווח להם שהאיש שגנב את שעונו נמצא ברכבת הנכנסת ויש לעצור אותו על ידי המשטרה.

## דמויות ושחקנים
***הילדבראנד "הילדי" ג'ונסון** - (ג'ק למון)
***וולטר ברנס** - (וולטר מתאו)
***פגי גרנט** - (סוזן סרנדון)
***ארל וויליאמס** - (אוסטין פנדלטון)
***השריף הרטמן** - (וינסנט גרדניה)
***מולי מאלוי** - (קרול ברנט)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי אולפני יוניברסל
קטגוריה:סרטי בילי ויילדר
קטגוריה:סרטים באנגלית
קטגוריה:סרטי קומדיה שחורה אמריקאיים
קטגוריה:סרטי 1974
קטגוריה:עיתונות בקולנוע
קטגוריה:סרטים מבוססי מחזות
קטגוריה:שיקגו בקולנוע
מרכזים יפניים ברוסיה

**מרכזים יפניים ברוסיה** (ברוסית: **Японские центры в России**; ביפנית: **日本センター**) הם מספר מוסדות ומרכזים הממוקמים ברוסיה הנתמכים על ידי ממשלת יפן, שמטרתם היא לחזק את יחסי רוסיה-יפן, על ידי לימוד השפה היפנית, לימוד קורסים המתמקדים בתרבות יפן, וכן לימוד פעילויות אחרות הקשורות ליפן.

## סקירה כללית
מאז 1994, מרכזים יפניים הוקמו על ידי משרד החוץ של ממשלת יפן בשש ערים במרחבי רוסיה כדי לתמוך בכלכלת השוק שהתעוררה בשתי המדינות. לצורך סיוע עבור אנשים שעשויים להשתתף במסחר החוץ הרוסי-יפני, נלמדים במרכזים אלה לימודי מנהל עסקים וקורסים לחינוך בשפה היפנית.

ישנם שישה מרכזים יפניים במרחבי רוסיה:
* המרכז היפני בחברובסק (נוסד בנובמבר 1994)
* המרכז היפני בולדיווסטוק (נוסד באפריל 1996)
* המרכז היפני בסחלין (נוסד בספטמבר 1996 ביוז'נו-סחלינסק)
* המרכז היפני במוסקבה (נוסד בינואר 2001)
* המרכז היפני בסנקט פטרבורג (נוסד במרץ 2001)
* המרכז היפני בניז'ני נובגורוד (נוסד באוקטובר 2001). בהמשך נסגר.

קטגוריה:יפן: תרבות
קטגוריה:יחסי יפן–רוסיה
אקנבה

250px|ממוזער|יפני מבצע אקנבה
**אָקַנְבֵּה** (ביפנית: **あかんべえ**; מבוטא: Akanbee), היא מחווה גופנית שמקורה ביפן המביע סרקזם אך גם משמשת להתגרות וללגלוג. המחווה נעשית על ידי כך שמישהו מושך למטה את העפעף התחתון כדי לחשוף את האדום שבעין כלפי מישהו, ולעיתים קרובות היא מלווה בכך שאותו אדם מוציא את לשונו החוצה. מחווה זו נחשבת למתגרה וללא בוגרת.

השימוש במונח הוזכר לראשונה על ידי המחבר היפני בן המאה ה-20 קטאי טיאמה, שבספרו "מורה כפרי" (田舎教師) שנכתב ב-1909, הבעת האקנבה נעשית על ידי התלמידים הגברים בסיפור. בסיפור זה נוצרת על ידי המחבר האטימולוגיה "עין אדומה" כביטוי של שחיתות וחוסר מוסר.

## קישורים חיצוניים

קטגוריה:הומור
קטגוריה:יפן: תרבות
קטגוריה:מחוות גופניות
קטגוריה:עין
אטרוסירפטור

**אטרוסירפטור** (שם מדעי: *Atrociraptor*; מילולית: "שודד פראי") הוא סוג של דינוזאור נכחד ממשפחת הדרומאוזאוריים שחי לפני כ-68.5 מיליון שנה. המאובנים של דינוזאור זה התגלו באלברטה, קנדה ותואר ב-2004 בידי החוקרים פיליפ קורי ודייוויד ואריקצ'יו. נמצאה דוגמה אחת אשר כללה בעיקר עצמות לסת ושיניים.

## מאפיינים
דינוזאור זה היה דרומזאור גדול בעל לסתות קצרות ושיניים חדות ומעוקלות. בניגוד לדרומזאורים אחרים הוא היה בעל שיניים בגדלים שונים. הוא הגיע לאורך 2 מטרים ולמשקל 15 ק"ג. ככל הנראה הוא היה מכוסה בנוצות ונראה שגם צד טרף בקבוצות.

האטרוסירפטור היה קרוב של הזאורורניתולסט, ולצד הבמבירפטור שלושתם השתייכו לתת-משפחה ייחודית במשפחת הדרומאוזאוריים - *Saurornitholestinae*.

## בתרבות
*האטרוסירפטור מופיע בסרט עולם היורה: עולם חדש כשקבוצה של 4 פרטים מאומנים נשלחים בחבילות מהשוק המלטזי בידי סויונה סנטוס לקוניהם. עם זאת כאשר אוון ובארי מגלים את הפליה ומזמינים את הסוכנים של משטרת צרפת סויונה מניחה להם להימלט ובעזרת לייזר מודיעה להם ללכוד את אוון, בארי ובהמשך את קלייר. סויונה לבסוף נתפסת וארבעת האטרוסירפטורים נתפסים, מעולפים ואחד אולי נהרג כשאוון מפיל עליו אופנוע תוך כדי שהוא מוטס. האטרוסירפטור נופל אז ישר לים ולא ברור גורלו. פרטים מאומנים נוספים מופיעים לצד מאמנת אכזרית עם משרוקית בסדרה עולם היורה: תאוריית הכאוס, ואלה רודפים אחרי שישיית הנובלר.
*האטרוסירפטור מופיע גם בסדרה כוכב פרהיסטורי בפרק החמישי, במהלכו הוא נראה בציד חיפושיות בתוך יער שנשרף.

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2004
וולקנודון

**וולקנודון** (שם מדעי: *Vulcanodon*; משמעות שמו: "שן וולקנית") הוא סוג של דינוזאור מקבוצת הזאורופודים אשר חי בתור היורה לפני 188–199 מיליון שנה. המאובנים של הדינוזאור התגלו ב-1972 ברודזיה שכיום נמצאת בזימבבואה. נמצא ממנו רק מין אחד - *Vulcanodon karibaensis*. לצד הדינוזאור התגלה עוד סוג - *Tazoudasaurus* שבעבר נחשב לשייך לסוג.

הוולקנודון היה מראשוני הזאורופודים האמיתיים וגם מהמוקדמים שבהם. הוא הגיע לאורך 11 מטר ולמשקל 3.5 טון. כמה חוקרים סוברים שהאורך שלו היה קצר יותר - רק 6.5 מטר. מאובני שיניים שנמצאו באזור והיו דקים ומחודדים גרמו לחוקרים לחשוב שהיה שייך לקבוצה הקדומה פרוזאורופודה שהיו אוכלי כל אך נראה שהשיניים השתייכו לתרופוד נכחד לא-מזוהה אשר ניזון מנבלת הוולקנודון. לא ברור איך נראתה הגולגולת והשיניים האמיתיות.

כמו שאר בני משפחת הוולקנודוניים, סוג זה היה פרימיטיבי יחסית והיה בעל כמה תכונות שנעדרו מזאורופודים מאוחרים יותר. ייתכן שהוא היה יכול גם לעמוד זקוף ולא נצרך להשתמש ב-4 רגליים תומכות כמו המינים הענקיים המאוחרים. הגפיים והצוואר היו קצרים יותר.

## ראו גם
*רואטוזאורוס - קרוב פרימיטיבי שנמצא באוסטרליה
## קישורים חיצוניים

קטגוריה:וולקנודוניים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1972
קטגוריה:זימבבואה: מאובנים
סקוטלוזאורוס

ממוזער|240px|איור
**סקוטלוזאורוס** (שם מדעי: *Scutellosaurus*; מילולית: "לטאה מגוננת קטנה") הוא סוג של דינוזאור בעל אגן דמוי-עוף מקבוצת התיראופורה. הוא היה קרוב לסטגוזאורים.

## מאפיינים
דינוזאור זה חי לפני 196 מיליון שנה באזור של אריזונה, ארצות הברית של תור היורה הקדום. הוא היה מאבותיהם של הסטגוזאורוס ושל האנקילוזאורוס וכמותם היה מכוסה במעין מאות לוחיות עצם לאורך גבו ופלג גופו העליון. הוא היה קטן מאוד - הגיע לאורך עד 1.2 מטר, לגובה 50 ס"מ ולמשקל 10 ק"ג והוא היה דו-רגלי זריז שאולי הסתמך יותר על זריזות מאשר על שריונו. ככל הנראה הוא היה אוכל צמחים.

המאובנים של הדינוזאור התגלו באריזונה ב-1981 בשטחי אומת נאוואחו תחת אבני חימר. באותה תקופה בה הסקוטלוזאורוס חי היה הרבה יותר לח באזור. הוא היה דומה ללטאה של ימינו.

## בתרבות
דינוזאור זה הופיע בסדרה הדינוזאורים!.

## קישורים חיצוניים

* 

קטגוריה:טקסונים שתוארו בידי אדווין ה. קולברט
קטגוריה:בעלי חיים שתוארו ב-1981
קטגוריה:תיראופורה
קטגוריה:דינוזאורים שחיו ביורה תחתון באמריקה הצפונית
קטגוריה:מאובני טקסונים שתוארו ב-1981
צנזורה על השמעת שירים בישראל

במשך השנים הוטלה בישראל צנזורה ממשלתית או עצמית על השמעה של שירים מסוימים בשידורי הרדיו בישראל, ובהמשך במידה מועטה גם בשידורי הטלוויזיה בישראל בשל תוכנם. הצנזורה הוטלה בעיקר מטעמים אלה:
* מטעמי שמירה על מסרים חינוכיים, כאשר יש שימוש באוצר מילים בוטה, גסות רוח או ביטויים בעלי אופי מיני.
* רצון להימנע מפגיעה ברגשות הציבור הדתי.
*רצון להימנע מפגיעה ברגשות ציבור המיעוטים בישראל.
* כדי להימנע מפגיעה במורל חיילי צה"ל ובמעמדם הציבורי. נימוקים אלה הועלו בעיקר מצד תחנת גלי צה"ל.

ממשלת ישראל מצידה פעלה במקרים ספורים בראשית המדינה, בהיותה נותנת הנחיות לתחנות הרדיו, אך במשך השנים הצנזורה הייתה בעיקר עצמית מצד התחנות.

## צנזורה על השמעת שירים ברדיו
להלן רשימה של שירים שנאסרו להשמעה בתחנות הרדיו:

## איסור השמעת אומנים
* קיים חרם על ריכרד וגנר ואיסור על השמעת יצירותיו של המלחין בן המאה ה-19, בגלל האנטישמיות שלו ותפיסתו כמקושר לאידאולוגיה הנאצית (למרות שוגנר מת ב-1883 והתנועה הנאצית הוקמה רק ב-1920, שנים רבות אחרי מותו). 

החרם והאיסור על השמעת וגנר בישראל הוא כדי לא לפגוע ברגשותיהם של ניצולי השואה. 
בחרם זה נתגלעו מעט סדקים מאז 2020.

## איסורים בהשמעה בשטח ציבורי
* בשנת 1970 נאסר להשמעה השיר "שיר לשלום" של להקת הנח"ל בתחומי פיקוד המרכז (בהוראת אלוף הפיקוד רחבעם זאבי) ובפיקוד הדרום (בהוראת אלוף הפיקוד אריאל שרון) בטענת פגיעה במשפחות השכולות בגלל המשפט  ברוח המחזמר שיער.
* בשנת 2015 אסרה עיריית נהריה על השמעת שירים בעלי גוון של סקסיזם במתחם הנוער שלה.

## תחנות רדיו חרדיות
תחנות הרדיו החרדיות נוהגות להשמיע שירים של אמנים גברים דתיים בלבד.
* ב-2016 התרחש דיון סביב השיר "החיים שלנו תותים" של חנן בן ארי. על אף שהזמר דתי והשיר הושמע רבות בתחנות שאינן חרדיות, השיר לא הושמע בתחנות הרדיו החרדי קול חי וקול ברמה בטענה שהשיר מכיל מושגים ש"לא מוכרים לאוזן החרדית". בן-ארי הוציא לאחר מכן גרסה מותאמת לציבור החרדי אותה ביצע בשידור חי בתחנת "קול ברמה".
* השיר "צדיק" של שולי רנד נאסר לשידור ברדיו קול חי ובקול חי מיוזיק בשל הביקורת העצמית הנוקבת הנמצאת בו על הצדיקים וכן בשל הטענה שהשיר יכול לפגוע ברבים מהמאזינים. שיריו האחרים של רנד המשיכו להיות משודרים.

## קישורים חיצוניים
* 
* 
* 
* 
* פלייליסט שירים שצונזרו בישראל באתר פליינגליסט
## ראו גם
* רכז מידע

## הערות שוליים

*
קטגוריה:צנזורה בישראל
קטגוריה:ישראל: רדיו
קטגוריה:ישראל: מוזיקה
קטגוריה:רשימות בנושא מוזיקה
טלמרק

**טלמרק** (בנורווגית: **Telemark**) הוא חבל היסטורי שהיה בעבר אחד ממחוזות נורווגיה. החל מ-1 בינואר 2020, טלמרק היא חלק ממחוז וסטפול וטלמרק. חבל טלמרק נמצא בין החבלים ההיסטוריים והמחוזות לשעבר וסטפול, בוסקרוד, הורדאלנד, רוגאלנד ומזרח אגדר.

בתקופת ימי הביניים בזמן איחוד דנמרק-נורווגיה היה באזור זה היה הפייף של ברטסברג. עם הקמת המונארכיה בנורווגיה בשנת 1662 הפך החבל למחוז. שם המחוז שונה לטלמרק ב-1919. השם נגזר משמם של התלירים, שבט גרמאני שהתיישב באזור העליון של טלמרק כיום בתקופת הוויקיניגים.

בימי הביניים, החברה החקלאית באזור ההררי של טלמרק נחשבה לאזור האלים ביותר של נורווגיה. כיום, מחצית מהבניינים מימי הביניים בנורווגיה נמצאים בטלמרק. הניבים המדוברים באזור ההררי בצפון-מערב טלמרק שומרים גם על יותר אלמנטים של הנורדית העתיקה מאלה המדוברים במקומות אחרים במדינה. טלמרק עילית ידועה גם כמקום הולדתו של הסקי.

החלק הדרומי של טלמרק, גרנלנד, הוא עירוני יותר ומושפע מהסחר עם ארצות השפלה, צפון גרמניה, דנמרק והאיים הבריטיים.

## גאוגרפיה
טלמרק ממוקמת בדרום-מזרח נורווגיה, ומשתרעת ממישור ההר הארדנגרווידה בצפון ועד לחוף סקגראק בדרום. לטלמרק נוף מגוון, הכולל קו חוף מחוספס, עמקים, אגמים, גבעות, הרים, ורמות מישוריות.

## תשתית
הכביש הבינלאומי E18 עובר בחלקים הדרומיים של טלמרק, דרך אזור גרנלנד והעיר קראגרו.

בטלמרק יש תשתית טובה של רכבות.

קווי האוטובוסים העיקריים באזור מופעלים על ידי חברת התחבורה טלמרק בילרוטר, המשרתת את החלקים המערביים והאמצעיים של האזור, ועל ידי חברת נטבוס המשרתת את החלקים האמצעיים, המזרחיים והדרומיים של האזור. חברת דרנגדל בילרוטר משרתת את אזור וסטמר.

## הסמל
הסמל הוא מהתקופה האחרונה (1970). בסמל יש סוג ישן של גרזן קרב, משמעותי עבור המחוז.

## חלוקת משנה
החבל מחולק לטלמרק העליונה (Øvre Telemark, נקראת לעיתים בפשטות טלמרק) וגרנלנד (Grenland). טלמרק העליונה מחולקת לעיתים לווסט-טלמרק ולאוסט-טלמרק. השם טלמרק התחתונה מתייחס באופן מסורתי לגרנלנד ולאזור מיד-טלמרק, אך היה יותר אזור מינהלי מאשר תרבותי. טלמרק העליונה מהווה את החלק הגדול ביותר. לדוגמה, שטח המינהל הכנסייתי (פרוסט) של טלמרק העליונה כולל 12 עיריות ויותר מ-80% משטח טלמרק.

## ראו גם
* וסטפול וטלמרק
* טלמרק העליונה
* מזרח טלמרק
* מערב טלמרק

## קישורים חיצוניים

* 

## הערות שוליים

קטגוריה:נורווגיה: מחוזות לשעבר
ג'ורג' פוצ'יבה

**ג'ורג' פוצ'יבה** (באנגלית: **George Fochive**; נולד ב-24 במרץ 1992) הוא כדורגלן עבר אמריקאי ששיחק בעמדת הקשר האחורי.

## קריירה
פוצ'יבה התחיל לשחק כדורגל בקבוצת הכדורגל של אוניברסיטת הוואי פאסיפיק כשהיה בן 18. בהמשך שיחק בריאל מארילנד וקונטיקט האסקיס מאוניברסיטת קונטיקט.

בשנת  נבחר פוצ'יבה במקום ה-39 בדראפט ה-MLS על ידי פורטלנד טימברס. בפברואר  חתם בקבוצה והושאל לסקרמנטו רפבליק מהליגה הצפון אמריקאית. ב-27 באפריל 2014 הוא ערך את הופעת הבכורה שלו בקבוצה בהפסד 2-1 להאריסבורג סיטי איסלנדרס.

בפברואר  חתם בויבורג מליגת העל הדנית.

ב-12 בינואר 2019 חתם בהפועל חדרה מליגת העל. ב-21 בינואר 2019, פוצ'יבה ערך את הופעת הבכורה שלו בקבוצה בהפסד 3-1 לעירוני קריית שמונה. ב-2 בפברואר 2019, הבקיע את שער הבכורה שלו בקבוצה בניצחון 2-3 נגד מ.ס. אשדוד.

ב-14 ביולי 2020, פוצ'יבה חתם בהפועל כפר סבא.

ב-6 בפברואר 2021 חתם פוצ'יבה בבני יהודה תל אביב עד לסוף העונה.

ב-1 ביוני 2021, פוצ'יבה חתם בפורטלנד טימברס.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:וושינגטון די. סי.: כדורגלנים
קטגוריה:כדורגלני פורטלנד טימברס
קטגוריה:כדורגלני סקרמנטו רפובליק
קטגוריה:כדורגלני ויבורג
קטגוריה:כדורגלני הפועל חדרה
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים אמריקאים בישראל
קטגוריה:אמריקאים שנולדו ב-1992
הטרודונטוזאורוס

**הטרודונטוזאורוס** (שם מדעי: *Heterodontosaurus*; משמעות שמו: "לטאה שונת שיניים") הוא סוג של דינוזאור בעל אגן דמוי-עוף אשר חי בדרום אפריקה ביורה התחתון שלפני 190–200 מיליון שנה. נמצאו מספר דוגמאות של הדינוזאור שהראשון שבהם התגלה ב-1962 אך הוא כלל רק מאובני גולגולת. מאובנים שנמצאו מאוחר יותר כללו שלד כמעט שלם.

## מאפיינים
ההטרודונטוזאורוס היה דינוזאור די קטן באורך 1.18-1.75 מטר ומשקל של 2–10 ק"ג והוא היה בעל מבנה ייחודי של שיניים המזכיר יותר שינים יונקים משיניים של זוחלים: הדינוזאור היה בעל גולגולת צרה ומשולשת עם מקור עשוי קרטין שבו היו 3 סוגים של שיניים: מאחורי המקור היו זוג שיניים קטנות דמויות-חותכות, מאחוריהם היו ניבים ארוכים ומעוקלים מהלסת העליונה ואחריה מהתחתונה ומאחוריהם היו שיני-מלתעות מרובות, כמו של שיני פרסתנים.

דינוזאור זה נחשב בתחילה כמין של בעל אגן דמוי לטאה או אף של תראפסיד, עקב המבנה המוזר והניבים המגודלים. למעשה הוא היה מאבות האורניתופודים בעלי מקור הברווז והיה קרוב למשפחת ההיפסילופודוניים הגדולה. דינוזאור זה חי רק בתחילת תור היורה וכנראה שהיה צמחוני או אוכל כל למרות מראהו המאיים.

## בתרבות
דינוזאור זה הופיע בסדרה הדינוזאורים! ובמשחק פארק היורה 3: בניית פארק.

## קישורים חיצוניים

## גלריה

קובץ:Heterodontosaurus tucki cast - University of California Museum of Paleontology - Berkeley, CA - DSC04696.JPG
קובץ:Heterodontosaurus model.jpg
קובץ:Heterodontosaurus restoration.jpg


קטגוריה:הטרודונטוזאוריים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-1962
דייב ווטל

[דייב ווטל על דוכן המנצחים בזמן השמעת ההמנון האמריקאי. לפניו [יבגני ארז'נוב הרוסי (מקום שני) ומאחוריו מייק בויט הקנייתי (מקום שלישי)|שמאל|ממוזער|250px]]
דייב ווטל לוחץ את ידו של אנדריי קופצ'יק הפולני שסיים במקום השביעי|שמאל|ממוזער|250px
**דייב ווטל** (באנגלית: **Dave James Wottle**; נולד 7 באוגוסט 1950) הוא אתלט עבר אמריקאי, אלוף אולימפי (מינכן 1972) ושיאן עולם (1972–1973) בריצת 800 מטר.
 
ווטל התפרסם בהשתתפות בתחרויות כשהוא חובש כובע מצחייה, וכן בטקטיקת ריצה ייחודית, שהתאפיינה בפיגור בריצה רוב הזמן, ועקיפת המתחרים בישורת האחרונה.

## ביוגרפיה
דייב ווטל נולד ב-1950 בקנטון שבאוהיו ארצות הברית. כילד היה רזה וחלש, ובהמלצת הרופא החל לעסוק בספורט ולרוץ, ואז התגלה כישרונו. הוא למד היסטוריה במכללת "באולינג גרין סטייט" שבבאולינג גרין, אוהיו וסיים את התואר הראשון בשנת 1973.

## קריירה ספורטיבית
באליפות ארצות הברית שנערכה בסיאטל, וושינגטון באמצע יוני 1972 זכה ווטל במדליית זהב בריצת 800 מטר בתוצאה של 1.47.3 דקות, לפני ריק ווליוטר (1.47.5 דקות) וריק בראון (1.47.6 דקות). שבועיים לאחר מכן, במבחנים האמריקאים לאולימפיאדת מינכן שנערכו יוג'ין, אורגון ב-1 ביולי זכה במדליית זהב בריצת 800 מטר תוך השוואת השיא העולמי של פיטר סנל מניו זילנד וראלף דובל מאוסטרליה בתוצאה של 1.44.3 דקות, לפני ריק ווליוטר (1:45.0 דקות) וקן סוונסון (1:45.1 דקות). נוסף לכך, זכה ווטל במדליית כסף בריצת 1500 מטר בתוצאה של 3:42.3 דקות אחרי ג'ים ראיין (3:41.5 דקות) ולפני בוב וילר (3:42.4 דקות).
### אלוף אולימפי
במשחקים האולימפיים עצמם זכה במדליית זהב בריצת 800 מטר בתוצאה של 1:45.86 דקות, לפני יבגני ארז'נוב מברית המועצות (1:45.89 דקות) ומייק בויט מקניה (1:46.01 דקות). לאורך רוב המירוץ השתרך ווטל מאחור, אולם לאחר כ-500 מטר הגביר את קצב ריצתו, עקף את כל הרצים וסיים ראשון. בנוסף סיים ווטל במקום ה-14 בריצת 1500 מטר בתוצאה של 3:41.6 דקות. 

כובע מצחייה הפך לסימן ההיכר של ווטל והוא חבש אותו בכל ריצותיו, בצעירותו חבש את הכובע כדי לאסוף את שערו הארוך אך בהמשך הקריירה ראה בו סימן למזל טוב.

ב-1974 הפך ווטל לאתלט מקצועי אולם לאחר זמן קצר פרש מפעילות. ב-1975 מונה למאמן ריצה במכללת וולש באוהיו וב-1977 מונה למאמן אתלטיקה במכללת בטאני שבוירג'יניה המערבית.

## קריירה מחוץ לספורט
החל מ-1983 מילא ווטל תפקיד של דיקן לטיפול בתמיכות וסיוע כלכלי לסטודנטים נזקקים במכללת "רודס" שבממפיס שבטנסי, תפקיד אותו מילא עד שנת 2012. בהמשך הוא מילא תפקידי סגן נשיא במכללת "מילספס" בג'קסון מיסיסיפי ובמכללת "וסליאן" שבאוהיו.

## שיאים אישיים
* ריצת 800 מטר: 1:44.3 דקות (1972), **שיא עולם בעבר**
* ריצת 1500 מטר: 3:36.2 דקות
* ריצת מייל: 3:53.3 דקות

## קישורים חיצוניים

* דייב ווטל-ניצחון דרמטי בגמר אולימפי-מינכן 1972 באתר טיים (אורכב)
* 
* 
* 
* 

## הערות שוליים

קטגוריה:אמריקאים ילידי אוהיו
קטגוריה:קנטון (אוהיו): אישים
קטגוריה:אלופים אולימפיים אמריקאים: אתלטיקה
קטגוריה:רצים אמריקאים למרחקים בינוניים
קטגוריה:שיאני עולם אמריקאים: אתלטיקה
קטגוריה:אלופים אולימפיים: ריצת 800 מטרים (גברים)
קטגוריה:אתלטים באולימפיאדת מינכן (1972)
קטגוריה:בוגרי אוניברסיטת המדינה של באולינג גרין
קטגוריה:אוהיו: אתלטים
קטגוריה:אמריקאים שנולדו ב-1950
אגורה (ישיבה)

200px|ממוזער|צעירה יושבת בתנוחת אגורה בחוף
**אגורה** (נקראת בציבור **ישיבה מזרחית**; ביפנית: **胡坐**; מבוטא: Agura) הוא מונח יפני המתאר תנוחת ישיבה ייחודית.  בתנוחה זו, הישבן מונח על הרצפה (או על כרית שעל הרצפה) והרגליים משולבות כלפי חוץ, כאשר הברכיים כפופות וכל רגל חוצה את הרגל השנייה מלמטה. ביפן, תנוחה זו נחשבת חלופה לא פורמלית לתנוחת ה"סייזה"  (正座) עבור גברים. בעבר נתפסה תנוחת ה"אגורה" לתנוחת ישיבה לא מנומסת עבור נשים, בעיקר כאשר הן היו לבושות בבגד הקימונו הטרום-מודרני, כאשר הבגדים התחתונים היו חשופים, ואילו נשים בדרך כלל לא לבשו בגדים תחתונים, לעומת הגברים, שבנסיבות מסוימות נהגו להופיע בציבור לבושים בבגדים תחתונים בלבד, לדוגמה ב"פונדושי"  (ふんどし). 

## קישורים חיצוניים

קטגוריה:ישיבה (תנוחה)
קטגוריה:יפן: תרבות
סבע

**סבע** היא מילה בערבית שפירושה הוא הספרה שבע, שנחשבת למספר טיפולוגי. ישנם אנשים דוברי ערבית שזהו שם משפחתם.

## ראו גם
*שבת (פירושונים)
*שבתי

קטגוריה:שמות משפחה
קטגוריה:שמות משפחה ביהדות ספרד ופורטוגל
קטגוריה:שמות משפחה ערביים
זאוריה

[ממוזער|[נחש מולגה]]
ממוזער|Priosphenodon
[ממוזער|[יאבירו]]
**זאוריה** (שם מדעי: Sauria) היא קבוצת זוחלים ששייכת לקבוצת הדיאפסידה. קבוצה זו התפתחה בתקופת הפרם מראשוני הדיאפסידים והיא כוללת בתוכה את מרבית הזוחלים המודרניים (למעט אולי הצבים) וכן את מיני העופות והדינוזאורים השייכים לקבוצת הארכוזאורים. חלק מבני הקבוצה התפתחו למינים ימיים ואחרים הפכו לקשקשאים המודרניים וקרוביהם הספנודוניים.

בעבר השתמשו בשם המדעי של הקבוצה בשביל תת-סדרת הלטאות. בהמשך השם הושאל לשם קבוצה גדולה יותר של זוחלים.

## מיון
*קבוצה דמויי לפידוזאורים (Lepidosauromorpha או Ankylopoda)
**משפחה קואהנאוזאוריים (Kuehneosauridae) - נכחדה
**קבוצה לפידוזאוריה (Lepidosauria)
***סדרה קשקשאים (Squamata)
***סדרה מחודקי ראש (Rhynchocephalia)
**קבוצה Pantestudines?
****קבוצה זאורופטריגיים (Sauropterygia) - נכחדה
****קבוצה טסטודינטה (Testudinata)?
*קבוצה ארכוזאורומורפה (Archosauromorpha)
**סדרה כוריסטודרה (Choristodera) - נכחדה
**סדרה פרוטורוזאוריה (Protorosauria) - נכחדה
***קבוצה דריפנוזאורומורפה (Drepanosauromorpha)? - נכחדה. בה הלונגיסקואמה והצלורוזאוראווס
***משפחה שרוביפטריגיים (Sharovipterygidae)? - נכחדה
***משפחה תניסתרופאיים (Tanystropheidae) - נכחדה
**קבוצה Crocopoda
***קבוצה Allokotosauria - נכחדה
****משפחה אזנדוזאוריים (Azendohsauridae)
****סדרה טרילופוזאוריה (Trilophosauria)
***סדרה רינצ'וזאוריה (Rhynchosauria) - נכחדה
***משפחה פרולצרטיים (Prolacertidae) - נכחדה
***קבוצה דמויי-ארכוזאורים (Archosauriformes)
****קבוצה ארכוזאוריה (Archosauria)

## ראו גם
*זוחלים

## קישורים חיצוניים

קטגוריה:בעלי חיים שתוארו ב-1984
קטגוריה:טקסונים שתוארו בידי ז'אק גוטייה
*
קטגוריה:טקסונים קיימים שהתפתחו בפרם
קטגוריה:ענפי בעלי חיים
מזרח אגדר

**מזרח אגדר** (או **אוסט-אגדר**; בנורווגית: **Aust-Agder**) היה אחד מ-18 מחוזות נורווגיה. למחוז גבול משותף עם המחוזות טלמרק, רוגלנד ומערב אגדר. מזרח אגדר היה המחוז ה-14 הגדול ביותר מבחינת שטח ושטחו היה 9,212 קמ"ר. ב-1 בינואר 2020, המחוז אוחד עם מערב אגדר, ונוצר מחוז אגדר. נכון ל-2019 מתגוררים במחוז 117,655 תושבים, המהווים כ-2.2% מאוכלוסיית נורווגיה. מרכזו המנהלי של המחוז היה העיר ארנדל.

המחוז כלל את האיים טרומויה, חיסויה, ג'וסטויה וסנדויה. פנים המחוז מקיף את הרובע המסורתי סטסדל, דרכו זורם הנהר אוטרה לחוף.

## שם
עד שנת 1919 שמו של המחוז היה נדנס . המחוז נקרא על שם חוות נדנס (Norden Niðarnes) הישנה, מכיוון שזה היה מקום מושבו של האמטמן (מושל המחוז). המילה "נדנס" היא הלחם של שתי מילים, ניד ונס. ניד (המכונה כיום נידלבה) הוא נהר במחוז ופירוש המילה נס הוא "היבשה". פירוש שמו של הנהר אינו ידוע.

## סמל
הסמל הוא מהעת החדשה. הוא נוצר ב-12 בדצמבר 1958. הוא מציג שני פסי זהב אופקיים על רקע אדום. הם מסמלים את סחר העצים של עפרות הברזל שהיו חשובים לצמיחתה של מזרח אגדר.

## נפות
מערכת הנפות, או הקומונר, הוקמה בנורווגיה בשנת 1837, על בסיס קהילות שהיו קיימות בעבר. נורווגיה נמסרה לשוודיה על ידי דנמרק בשנת 1814, בה היא מרדה מיד וזכתה בשלטון העצמי, אם כי עדיין הייתה חלק משוודיה. בשנת 1905 הכריזה נורווגיה על עצמאות מוחלטת. בינתיים, ככל שהתקדמו השנים, הנפות לא נשארו זהות, הוקמו חדשות, ישנות התפרקו והקרקע הועברה לשלטונות אחרים. מאז שנות ה-90, מזרח אגדר חולקה ל-15 נפות:

## ערים
במזרח אגדר יש חמש ערים:
* ארנדל
* גרימסטאד
* ריזור
* לילאנד
* טוודסטרנד

## ראו גם
* אגם בוטן

## קישורים חיצוניים

* 

## הערות שוליים

קטגוריה:נורווגיה: מחוזות לשעבר
קטגוריה:אגדר: גאוגרפיה
רוטיודון

**רוטיודון** (שם מדעי: *Rutiodon*; מילולית: "שן מקומטת") הוא סוג של זוחל דומה לתנין שחי בתור הטריאס במזרח אמריקה הצפונית. המאובנים נמצאו בניו יורק, ניו ג'רזי וצפון קרוליינה. למרות הדמיון החיצוני לתנין הוא השתייך לסדרה פייטוזאורים שלא קרובה לאף זוחל מודרני. מבני הסוג נמצאו 2 מינים.

## מאפיינים
אורכו של זוחל זה הגיע ל-3–8 מטר והוא דמה במראהו לתנין גדול, עם לסת צרה כמו של גוויאל אך לעומת התנינים הקיימים היו לו פתחי נשימה בקצה הגולגולת, קרוב לעיניים. קצה הלסת העליונה שלו בלטה בקשת מעלה. גבו, זנבו וצלעותיו של התנין כוסו באוסטאודרמים (לוחות עצם). ממבנה שיניו החדות אך הקטנות, נראה שהיה אוכל בעיקר דגים אך היה יכול גם לצוד בעלי חיים יבשתיים, כמו תנין רגיל.

יצור זה היה מהגדולים שבטורפי הטריאס והיה יכול לתפוס בעל חיים איטי או לא זהיר ששתה בקרבתו. הוא נכחד כנראה לאחר שהתחרות עם הדינוזאורים הייתה קשה מדי.

## בתרבות
זוחל זה הופיע בסדרה כשהדינוזאורים שוטטו באמריקה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פייטוזאורים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1856
פייטוזאוריים

[ממוזער|שלד של [רדונדזאורוס]]
**פייטוזאוריים** (שם מדעי: Phytosauridae) היא משפחה של זוחלים נכחדים מקבוצת הזאוריה אשר חיו בסוף תור הטריאס עד תחילת היורה, בעידן המזוזואיקון. למרות מראם דמוי התנין הם אינם היו קרובים לתנינים או לאף זוחל מודרני.

מאובני זוחלים פרימיטיבים אלה נמצאו באירופה, ארצות הברית, ברזיל, תאילנד, הודו, גרינלנד ומדגסקר. הם היו מכוסי אוסטאודרמים ובעלי לסתות צרות מלאות שיניים מחודדות בדומה לתנינים וסברו שהיו אוכלי דגים, אם כי גיוונו בחיות יבשתיות. למרות דמיון הם לא היו קרובים לתנינים ולא השתייכו לארכוזאוריה, הקבוצה בה העופות, הדינוזאורים והתנינים וקרוביהם, אף שהיו קרובים אליה. הדמיון לתנינים נובע מאבולוציה מתכנסת עקב אורח חיים דומה. בדומה לתנינים הם היו הטורפים העיקריים של הטריאס בארצות מוצאם.

## סוגים
* *Angistorhinopsis*
* *Angistorhinus*
* *Arganarhinus*
* *Arribasuchus*
* *Belodon*
* *Brachysuchus*
* *Centemodon*
* *Coburgosuchus*
* *Diandongosuchus*?
* *Ebrachosuchus*
* *Francosuchus*
* *Leptosuchus*
* *Machaeroprosopus*
* *Mesorhinosuchus*
* *Mystriosuchus*
* ניקרוזאורוס (*Nicrosaurus*)
* פלאורינוס (*Paleorhinus*)
* פרסוכוס (*Parasuchus*)
* *Pravusuchus*
* *Promystriosuchus*
* *Protome*
* *Pseudopalatus*
* רדונדזאורוס (*Redondasaurus*)
* רוטיודון (*Rutiodon*)
* סמילוסוכוס (*Smilosuchus*)

## קישורים חיצוניים

* 

*
מערב אגדר

**מערב אגדר** (או **וסט-אגדר**; בנורווגית: **Vest-Agder**) היה אחד מ-18 המחוזות (בנורווגית: fylke) בנורווגיה עד ל-1 בינואר 2020, אז הוא מוזג עם מזרח אגדר והפך לחלק ממחוז אגדר. נכון ל-2016 יש במחוז 182,701 תושבים, כ-3.5% מכלל אוכלוסיית נורווגיה. שטח המחוז הוא כ-7,277 קמ"ר. מרכזו המנהלי של המחוז שוכן בעיר הגדולה ביותר במחוז, קריסטיאנסנד.

ספנות, מסחר ותיירות הם מקורות הכלכלה העיקריים במחוז. מערב אגדר מייצא יוצר מוצרים לשווקים שונים בעולם מאשר רוב המחוזות. נושא בין-לאומי אחר הקשור למחוז הוא ההגירה ההמונית מצפון אמריקה למחוז שהחלה להתרחש החל משנות ה-50 של המאה ה-20, כתוצאה מההתפתחות הכלכלית שהתרחשה בכל חלקיה של נורווגיה החל גל הגירה בעיקר בערים קוונסדל ופרסונד. שתי הערים שומרות על קשרים תרבותיים חזקים עם ערים אחרות בארצות הברית.

עד שנת 1919 נקרא המחוז " ליסטר ומנדל" על שם שני ה"" ליסטר ומנדל.

## סמל

הסמל הוא מהעת החדשה. הוא נוצר ב-12 בדצמבר 1958. הוא מציג עץ אלון בצהוב על רקע ירוק, המייצג את הטבע העשיר באזור.

## גאוגרפיה
מערב אגדר הוא החלק הדרום-מערבי ביותר של המחוז הנוכחי אגדר, המשתרע על פני היבשה מהים הצפוני ועד לשוליה הדרומיים של סטסדלן. המחוז מוקף בשרשרת ההרים סטיטסטונהיין. הוא כולל את הנקודה הדרומית ביותר של המדינה כולה, את האי פייסן מדרום למנדל, ואת החלק הדרומי ביותר של נורווגיה, לינדסנס. השטח שם הררי מאוד. מהחוף ישנם שישה עמקים המשתרעים צפונה אל המחוז: אודנדלן, לינגדלן, קווינסדלן, מנדלן, סירדלן ואוטראדלן.

רובו של המחוז שוכן לאורך החוף, כולל העיירות קריסטיאנסאנד, מנדל, פלפקפיורד ופרסונד. החלק הצפוני של המחוז הוא הררי ומיושב בדלילות, ואילו המישור והעמקים המרכזיים משמשים למרעה של בקר וכבשים. מכיוון שזרם המפרץ נוגע בחופי מערב אגדר, הוא מכונה גם "הריביירה הנורווגית", ואגדר בכללותו מכונה גם "קליפורניה של נורווגיה".

## היסטוריה
במאה ה-16, ספינות סוחר הולנדיות החלו לבקר בנמלים בדרום נורווגיה כדי לרכוש סלמון וסחורות אחרות. זמן קצר לאחר מכן החל ייצוא העץ, שכן אלון מדרום נורווגיה היה מתאים במיוחד לבניית ספינות. עם התפתחות הולנד במאה ה-17, היא החלה לסבול ממחסור קשה בעבודה, ומשפחות רבות ממערב אגדר היגרו להולנד, במיוחד לאזורי החוף.

במאה ה-19 התחילה ההגירה לארצות הברית. אחד הגורמים החשובים והמשפיעים ביותר להגירה זו היה הופעתן של ספינות קיטור. בעוד שמזרח אגדר ומערב אגדר היו בעלי עמדות חזקות מאוד בייצור ותיקון של ספינות מפרש, המעבר לספינות קיטור הביא לתקופות קשות מאוד לתעשייה זו. ההגירה לארצות הברית הייתה אמצעי לברוח מהאבטלה הגבוהה שבאה בעקבותיה.

## נפות
ב-1 בינואר 1838 חולקו כל המחוזות ליחידות אדמיניסטרטיביות מקומיות שלכל אחת מהן ממשלות משלהן. מספרן וגבולותיהן של נפות אלה התבססו על קהילות כנסיית נורווגיה. עם הזמן מספרם ומיקומם השתנו, וכיום יש 15 נפות במערב אגדר. נפת אסלר הייתה חלק מהמחוז הסמוך מזרח אגדר עד שנת 1880, אז הועברה למערב אגדר.

## ערים

## ראו גם
* מזרח אגדר
* אגדר

## קישורים חיצוניים

* 

## הערות שוליים

קטגוריה:נורווגיה: מחוזות לשעבר
קטגוריה:אגדר: גאוגרפיה
טרוורסודונטיים

**טרוורסודונטיים** (שם מדעי: Traversodontidae) היא משפחה של דמויי יונקים מתת-סדרת הקיינודונטיים שבקבוצת הסינאפסידה שחיו בעידן המזוזואיקון. הם נכחדו בתחילת תור היורה. מאובני הסוגים נמצאו בין אפריקה לאמריקה הדרומית בעיקר, אך גם באירופה ואמריקה הצפונית, שם ככל הנראה היו ימים והיצורים שחיו שם עברו גמדות איים.

יצורים אלה נראו כמו יונקים קטנים יחסית ובעלי כסות פרווה. רובם היו אוכלי כל אך היו בעלי ניבים מגודלים ולסתות קצרות. בניגוד ליונקים רגילים הם הטילו ביצים, היו בעלי גפיים רחוקות מעמוד השדרה ולא יכלו לשמור על חום גופם.

## מיון
**סוג Andescynodon
**סוג Pascualgnathus
**סוג ארקטוטרוורסודון (Arctotraversodon)
**סוג בוראוגומפודון (Boreogomphodon)
**סוג Nanogomphodon
*תת-משפחה Massetognathinae	
**סוג Massetognathus
**סוג Dadadon
**סוג Santacruzodon
*תת-משפחה Gomphodontosuchinae
**סוג Gomphodontosuchus
**סוג Menadon
**סוג Protuberum
**סוג אקסארטודון (Exaeretodon)
**סוג Scalenodontoides

## קישורים חיצוניים

קטגוריה:בעלי חיים שתוארו ב-1936
קטגוריה:טקסונים שתוארו בידי פרידריך פון הינה
קטגוריה:קיינודונטיים
קטגוריה:סינאפסידים שחיו במזוזואיקון
פליקס צ'יסקדי

**פליקס אנטואן צ'יסקדי צ'ילומבו** (בצרפתית: **Félix Antoine Tshisekedi Tshilombo**; נולד ב-13 ביוני 1963) הוא פוליטיקאי קונגולזי ונשיא הרפובליקה הדמוקרטית של קונגו מאז 25 בינואר 2019. הוא כיהן כיושב ראש מפלגת "איגוד למען דמוקרטיה ותהליך סוציאלי"  (UDPS), מפלגת האופוזיציה הגדולה והוותיקה ביותר ברפובליקה הדמוקרטית של קונגו.

פליקס הוא בנו של אטיין צ'יסקדי, שכיהן בעבר שלוש פעמים כראש ממשלת זאיר (שמה הקודם של הרפובליקה הדמוקרטית של קונגו) ושמילא במהלך תקופה את התפקיד של יושב ראש האופוזיציה.

## ביוגרפיה
### ראשית חייו
צ'יסקדי נולד בליאופולדוויל ב-1 ביוני 1963 למרתה ואטיין – לימים ראש ממשלת זאיר. אביו הוא ממוצא לובה, קבוצה אתנית מעמי הבנטו. בנעוריו חי חיי תענוגות בעיר הבירה. כשאביו הקים את מפלגת האופוזיציה UPDS בראשית שנות השמונים בהתנגדותו למובוטו ססה סקו, נאלץ צ'יסקדי להתלוות לאביו למעצר בית בעיר הולדתו במרכז קאסאי. מהלך זה גם אילץ את פליקס לסיים את לימודיו. בשנת 1985 אישר מובוטי לו, לאימו ולאחיו לעזוב את קאסאי. לאחר מכן הלך פליקס להשתקע בבריסל, בלגיה, שם עבד בעבודות מזדמנות, נהנה מחיי הלילה התוססים והפך לפעיל מטעם UDPS. בצעירותו גר בישראל בקיבוץ להב שבנגב, במסגרת תוכנית של המרכז לשיתוף פעולה בינלאומי במשרד החוץ הישראלי.

### דרכו הפוליטית
בשלהי 2008 מונה צ'יסקדי למזכ"ל מפלגת UDPS לענייני חוץ. בנובמבר 2011 קיבל מושב באספה הלאומית של קונגו, כשהוא מייצג את העיר מבוי-מאי במחוז קאסאי מזרח.

במאי 2013 סירב לקבלת תפקיד של יועץ בוועדת הבחירות המרכזית באומרו שאינו רוצה להשהות את מהלך פעילותו הפוליטית, שכן ועדת הבחירות אינה ממנה חברים אשר חברים במרחב הפוליטי.

בנובמבר 2016 מונה צ'יסקדי לסגן מזכ"ל UDPS. ב-31 במרץ 2018 נבחר להנהגת המפלגה לאחר מות אביו ב-1 בפברואר 2017. עוד באותו היום, נבחר על ידי מפלגתו להיות מועמד לנשיאות הרפובליקה הדמוקרטית של קונגו בבחירות שהתקיימו ב-30 בדצמבר 2018.

ב-10 בינואר 2019 הוכרז כי צ'יסקדי נבחר לנשיא הרפובליקה הדמוקרטית של קונגו. הוא הביס את מנהיגי האופוזיציה האחרים, מרטין פיולו ועמנואל רמזאני שדארי, אשר נתמכו על ידי הנשיא הקודם ז'וזף קבילה שכיהן כנשיא במשך 18 שנה. אולם יריבו של צ'יסקדי בבחירות - פיולו, וכמו כן הכנסייה הקתולית, דחו את התוצאות בטענם כי חלק מהקולות זויפו, וכי לפי תוצאות ספירת הקולות מטעם הכנסייה הקתולית, יריבו של צ'יסקדי הוא המנצח בבחירות.

## קישורים חיצוניים

* 

* 

## הערות שוליים

קטגוריה:נשיאי הרפובליקה הדמוקרטית של קונגו
ט
קטגוריה:ילידי 1963
קומודקטילוס

**קומודקטילוס** (שם מדעי: *Comodactylus*) הוא סוג זוחל מעופף מסדרת הפטרוזאורים שחי בתקופת היורה העליון לפני כ-155 מיליון שנה. מאובני הפטרוזאור נמצאו בתצורת מוריסון שבוויומינג ב-1981. הפטרוזאור קרוי על שם רכס הרי קומו בלוף (Como Bluff) שבוויומינג. הסיומת "daktylos" משמעה - "אצבע". המין קרוי על שם החוקר ג'ון אוסטרום. כמה חוקרים רואים בטקסון זה מוטל בספק.

פטרוזאור זה היה בעל קרבה לרמפורינקוס והוא הגיע למוטת כנפיים של 2.5 מטר. הוא היה בעל שורש כף יד הקרוב לאצבעות הארוכות אשר עליהן התבססו רצועות העור שהניעו את הגוף באוויר.

לא נמצאו חלקים רבים ממנו ולכן קשה לדעת אם היה קרוב לפטרודקטיליים אך המראה מזכיר את מבנה גפיהם של הרמפורינקוסיים. אם הדבר נכון אז הוא הגילוי הראשון של בן הקבוצה הזו באמריקה.

## קישורים חיצוניים

קטגוריה:פטרוזאוריה
קטגוריה:פטרוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1981
אנצ'יזאורוס

**אנצ'יזאורוס** (שם מדעי: *Anchisaurus*; משמעות השם: "קרוב ללטאה") הוא סוג של דינוזאור ארוך-צוואר שהיה שייך לקבוצת הפרוזאורופודים, מאבותיהם של הזאורופודים הענקיים. הוא חי לפני 195–200 מיליון שנה ברחבי אמריקה הצפונית. הוא נתגלה בחפירות בקונטיקט ב-1885 ותואר בידי החוקר עותניאל צ'ארלס מארש. תחילה סברו שמדובר בשרידי אדם, אך עקב ממדיהם הבינו שמדובר ביצור גדול יותר. בהמשך נמצאו עוד כמה שלדים, למשל בסין, לאחר שנחשבו לפרטי גיפוזאורוס.

## מאפיינים
האנצ'יזאורוס היה זאורופוד קטן באורך 2.5–4 מטר ובמשקל של 20–32 קילוגרם. הוא היה בעל צוואר ורגליים ארוכים והיה מסוגל לעמוד זקוף ואף לרוץ כך. כפותיו היו בעלות טפרים כדי לעזור לו לתלוש עלים מענפי עצים ואולי להתגונן מטורפים.

לייצור היו שיניים דקות דמויות מחטים באמצעותן תלש עלי עצים, כמו מחטניים וציקסים. עלים אלו קשים לעיכול, דבר המסביר את הימצאם של גסטרוליתים בקיבתו. ישנם חוקרים שסוברים שהוא היה אף אוכל-כול שניזון מדי פעם מחיות קטנות.

## בתרבות
*דינוזאור זה הופיע בסדרה כשהדינוזאורים שוטטו באמריקה שם נראה פרט אחד שנטרף על ידי דילופוזאורוס. 
*בנוסף הוא מופיע במשחק פארק היורה 3: בניית פארק.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1885
קטגוריה:טקסונים שתוארו בידי עותניאל צ'ארלס מארש
קטגוריה:אנצ'יזאוריים
קטגוריה:דינוזאורים שחיו ביורה תחתון באמריקה הצפונית
קטגוריה:מאובני טקסונים שתוארו ב-1885
זאורורניתולסט

**זאורורניתולסט** (שם מדעי: *Saurornitholestes*; מילולית: "לטאת-עוף שודדת") הוא סוג של דינוזאור טורף ממשפחת הדרומאוזאוריים אשר חי לפני כ-69–77 מיליון שנה בתור הקרטיקון. בסוג זה נמצאו 2 מינים: Saurornitholestes langstoni, אשר התגלה ב-1978 ו-Saurornitholestes sullivani אשר התגלה ב-2015.

דינוזאור זה דמה במראהו לולוצירפטור או לדיינוניכוס וייתכן שהיה מכוסה בנוצות על גופו. הוא היה טורף דר-רגלי בעל טפרים דמויי-סכינים שנשלפו מרגליו. מראהו הזכיר מעט עוף ומכאן שמו. הוא הגיע לאורך 0.6 מטר, לאורך 1.8 מטר ולמשקל 10 ק"ג, קטן ביחס לקרוביו. בעבר סברו שהוא היה שייך למשפחת הטרודוניים, הקרובה לרפטורים. כיום הוא משויך לתת-משפחה Saurornitholestinae לצד האטרוסירפטור והבמבירפטור (Bambiraptor).

זה היה דינוזאור צייד שחי בלהקות והתבסס על חוש הריח כדי למצוא את טרפו. המאובנים שלו נמצאו ברחבי אמריקה הצפונית מאלברטה עד ניו מקסיקו. חלק ממאובנים אלה השתמרו בצורה שלמה כמעט לגמרי.

## קישורים חיצוניים

200px

קטגוריה:טקסונים שתוארו בידי הנס דיטר סואס
קטגוריה:בעלי חיים שתוארו ב-1978
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1978
דסמטוסוכוס

**דסמטוסוכוס** (שם מדעי: *Desmatosuchus*; מיוונית: "תנין מחובר") הוא סוג של זוחל פרהיסטורי מקבוצת הארכוזאורים שהיה קרובו של האיטוזאורוס וחי בסוף הטריאס לפני כ-210–228 מיליון שנה.
## מאפיינים
זוחל זה היה יבשתי ארבע-רגלי באורך 4.5 מטרים שהיה בעל ראש קטן וזיזים גדולים מעל עצמות השכם אשר נראו כמו קרניים ונועדו לגונן על היצור, בדומה לכמה אנקילוזאוריים. היצור כנראה היה צמחוני, אוכל כל או אפילו אוכל נמלים והיו לו שיניים קטנות, 5-6 בלסת מאחורי מקור רחב. לאורך הגב בלטו שורות זיזים קטנים יותר מאלה שעל השכם וגם הם עזרו להגן על היצור. ייתכן גם שהזיזים הגדולים אולי עזרו להרשים נקבות.

הטורפים העיקריים בתקופתו היו מיני ארכוזאורים אחרים כמו הפוסטוסוכוס אך נמצאו עצמות של היצור בקרבת המאובנים של האחרון, כך שאולי הוא הצליח לטרוף אותו למרות השריון המרתיע. ייתכן שהיצור נע בלהקות אחרי מזון.

## בתרבות
זוחל זה הופיע בסדרה כשהדינוזאורים שוטטו באמריקה.

## קישורים חיצוניים

קטגוריה:אטוזאורים
קטגוריה:בעלי חיים שחיו בטריאס עליון באמריקה הצפונית
איקרוזאורוס

**איקרוזאורוס** (שם מדעי: *Icarosaurus*; מילולית: "לטאת איקרוס") הוא סוג זוחל קדום מקבוצת הדיאפסידה שחי לפני כ-228 מיליון שנה בסוף הטריאס באמריקה הצפונית. מאוּבניו נמצאו ב-1966 בניו ג'רזי ונחקר בידי הפלאונטולוג אדווין ה. קולברט. המאובנים של היצור נלקחו תחילה אל המוזיאון האמריקאי לתולדות הטבע אך בהמשך ניתנו למכירה ב-167 אלף דולר.

## מאפיינים
יצור זה הגיע לאורך 10 ס"מ והוא היה קרוב ללטאות ולספנודון הקיימים והוא היה בעל צלעות נמתחות, בדומה ללטאת הדרקון מדרום-מזרח אסיה. הוא קיבל את שמו על שם דמותו של איקרוס מהמיתולוגיה היוונית, אשר יחד עם אביו דדלוס הכינו לעצמם כנפיים משעווה, אך בהמשך הם נמסו והוא נפל למוות.

בניגוד לעופות ולעטלפים, היצור לא יכל לעוף באופן מושלם אלא רק לדאות למרחקים קצרים באמצעות שימוש ברוח. הוא השתמש בכך כדי להימלט מטורפים.

## בתרבות
זוחל זה הופיע בסדרה כשהדינוזאורים שוטטו באמריקה.

## ראו גם
*צלורוזאוראווס - סוג זוחל דומה
*קואהנאוזאורוס

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דמויי לפידוזאורים פרהיסטוריים
קטגוריה:בעלי חיים שחיו בטריאס עליון באמריקה הצפונית